**NACRT**

Na temelju članka 105. Zakona o zdravstvenoj zaštiti („Narodne novine“, br. 100/18 i 147/20), uz prethodno pribavljeno mišljenje Hrvatskog zavoda za hitnu medicinu, ministar zdravstva donosi

**PRAVILNIK**

**O IZMJENAMA I DOPUNAMA PRAVILNIKA O ORGANIZACIJI I NAČINU OBAVLJANJA DJELATNOSTI SANITETSKOG PRIJEVOZA**

**Članak 1.**

U Pravilniku o organizaciji i načinu obavljanja djelatnosti sanitetskog prijevoza („Narodne novine“, broj 72/19) u članku 6. stavak 2. mijenja se i glasi:

„(2) Prijavno-dojavna jedinica sanitetskog prijevoza organizira se za cijelo područje jedinice područne (regionalne) samouprave odnosno Grada Zagreba u javnoj zdravstvenoj ustanovi koja ima sklopljen ugovor o provođenju zdravstvene zaštite s Hrvatskim zavodom za zdravstveno osiguranje.“

Dodaje se novi stavak 3. koji glasi:

„(3) Ako je na području jedinice područne (regionalne) samouprave odnosno Grada Zagreba ugovoreno više provoditelja sanitetskog prijevoza, zdravstvenu ustanovu u kojoj se organizira jedinstvena Prijavno-dojavna jedinica obvezno određuje jedinica područne (regionalne) samouprave odnosno Grada Zagreba.“

Dosadašnji stavak 4. koji postaje stavak 5. mijenja se i glasi:

„(5) Zdravstvene ustanove koje imaju sklopljen ugovor o provođenju zdravstvene zaštite s Hrvatskim zavodom za zdravstveno osiguranje:

* od 8 do 15 timova sanitetskog prijevoza imaju jednog dispečera u prijavno-dojavnoj jedinici
* od 15-30 timova sanitetskog prijevoza imaju dva dispečera u prijavno-dojavnoj jedinici
* više od 30 timova sanitetskog prijevoza imaju tri dispečera u prijavno-dojavnoj jedinici.“

Iza stavka 5. dodaje se novi stavak 6. koji glasi:

„(6) Dispečer u prijavno dojavnoj jedinici je zdravstveni radnik sa završenim srednjoškolskim obrazovanjem i/ili vozač s najmanje tri godine radnog staža u djelatnosti sanitetskog prijevoza ili djelatnosti hitne medicine.“

**Članak 2.**

U članku 12. stavak 1. mijenja se i glasi:

„(1) Nalog za sanitetski prijevoz mora se dostaviti odnosno biti zaprimljeni u Prijavno-dojavnoj jedinici sanitetskog prijevoza.“

**Članak 3.**

Ovaj Pravilnik stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,MINISTAR

 izv. prof. dr. sc. Vili Beroš, dr. med.